24.2.2023 г.
BG
Официален вестник на Европейския съюз
C 68 A/9
2.4.
Изпити Ако отговаряте на условията за допускане и бъдете класирани сред най-добрите кандидати при оценяването на квалификациите (когато това е приложимо), ще бъдете поканени да се явите на изпитите.
Всички изпити са задължителни и елиминаторни.
Максималният брой на кандидатите, които се допускат до изпитите, е посочен в обявлението.
Описанието и начинът на оценяване на изпитите са посочени в обявлението.
Технически особености — Онлайн изпити (въпроси с избор между няколко отговора и писмен изпит) За изпитите, провеждани онлайн, Европейският парламент ползва доставчик на услуги.
Необходим Ви е компютър (настолен или преносим), който има: — операционна система Microsoft Windows 10 и следваща или Apple OS X 10.13 и следваща за Mac; — капацитет 1 GВ свободно пространство на твърдия диск; — камера отпред на компютъра, която е свързана с него или е вградена; — връзка с интернет; — 4 GB RAM.
Преди изпитите ще получите информация за евентуални промени в минималните технически изисквания вследствие на актуализация на софтуера.
Операционните системи XP, Vista и предходни, Windows 10 S, Windows ARM (RT), MacOS, предхождащи 10.11, IOS (Ipad, Iphone), Android, Chromebook, Machine virtuelle, Linux (Debian, Ubuntu ...) и 32-битовите операционни системи не са валидни.
Необходими са Ви също така администраторски права за настолния или преносимия компютър, за да блокирате достъпа до приложенията (документи, друг софтуер, уеб сайтове и др.), с изключение на приложението на доставчика, по време на изпитите.
Трябва да се уверите, че компютърът Ви е с настроени точните дата и час и че разделителната способност на екрана е правилната.
Трябва да изтеглите, инсталирате, проверите и тествате приложението възможно най-бързо (поне една седмица преди изпитите).
За да тествате приложението след инсталирането му, ще бъдете поканени да направите технически пробен тест при достъпа до него.
Този технически пробен тест е задължителен и трябва да бъде направен на настолния или преносимия компютър, който ще използвате в деня на изпитите.
Техническият пробен тест не се оценява.
Той ще Ви позволи да се запознаете с приложението и неговото използване.
Всички антивирусни програми на настолния или преносимия компютър трябва да бъдат дезактивирани по време на изпитите.
Ако на даден етап от конкурса/процедурата за подбор се сблъскате с технически проблем, моля да информирате Отдела за подбор на таланти чрез потребителския си профил в Apply4EP, като посочите ясно номера и наименованието на конкурса/процедурата за подбор, както и възникналия проблем, за да ни дадете възможност да проучим въпроса и да предприемем при необходимост корективни мерки.
В деня на изпитите: по време на изпита следва да вземете всички необходими мерки, за да не се налага да се отделяте от компютъра си.
Ще намерите повече подробности за протичането на изпита и за това какво следва да правите или да избягвате по време на изпита в информацията, която ще Ви бъде изпратена заедно с поканата за изпита.
Ако по време на изпита възникне проблем, моля да се свържете незабавно с доставчика на услуги по телефон на номер + 33 176411488, за да бъде отстранен проблемът и да продължите изпита си.
Ако се откажете, изпитите не се оценяват.
Датата и часът, посочени в поканата за писмения изпит (или теста с въпроси с избор между няколко отговора) онлайн, са единствените възможни.
В случай че не сте в състояние да се явите на даден изпит, няма да имате друга възможност за това.
Дори когато по организационни причини изпитите се провеждат в един и същи ден, оценяването им ще се извърши по реда, посочен в обявлението.
Ако на даден кандидат не бъде присъден минималният брой точки на даден тест/изпит, конкурсната комисия/комисията за подбор няма да оценява следващия изпит. 2.5.
Списък с подходящите кандидати Списъкът с подходящите кандидати се оповестява публично и съдържа имената на одобрените кандидати.